Лагер быў абнесены калючым дротам, высокай сцяной з вышкамі па вуглах і сценах. Вартавалі яго ўзброеныя немцы і паліцаі з дапамогай сабак. Людзі ўтрымліваліся ў халодных бараках, на нарах, змайстраваных у тры паверхі. 3 іх, як пясок, сыпаліся вошы… Кармілі нас адзін раз у дзень баландой, якой іншы раз усім не хапала. Ад голаду, холаду, хвароб, здзекаў людзі падалі, як мухі, на хаду. Вельмі лютаваў тыф, кішэчныя захворванні, запаленчыя і іншыя. У гэтым жа лагеры немцы праводзілі выпрабаванне прэпаратаў на дзецях, падлетках.